PATVIRTINTA

Šilalės rajono savivaldybės administracijos

direktoriaus 2021 m. sausio 25 d. įsakymu

Nr. DĮV-151

**KVĖDARNOS SENIŪNIJOS LAISVALAIKIO SALĖS VALYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Kvėdarnos seniūnijos Kvėdarnos laisvalaikio salės valytojas (toliau – valytojas) yra darbuotojas, dirbantis pagal darbo sutartį.

2. Pareigybės lygis – D.

3. Pareigybės pavaldumas – valytojas tiesiogiai pavaldus Kvėdarnos seniūnijos seniūnui (toliau – Seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. išsilavinimo ir profesinės kvalifikacijos reikalavimai netaikomi;

4.2. išmanyti saugos darbe reikalavimus, darbo priemonių paskirtį, jų naudojimo galimybes ir būdus, dezinfekcijos priemonių paskirtį, jų vartojimo būdą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias pareigas:

5.1. išvalo šiukšles iš tarnybinių ir pagalbinių patalpų, koridorių, laiptinių, tualetų. Šluosto dulkes, valo ir plauna grindis, laiptines, langus, sienas. Nuvalo dulkes nuo stalų, kėdžių ir kito inventoriaus;

5.2. ruošia plovimo ir dezinfekavimo skiedinius, valo jais tualetus, koridorius ir kitas tarnybines ir pagalbines patalpas;

5.3. išneša atliekas ir šiukšles iš tarnybinių patalpų į nustatytą sandėliavimo vietą ar konteinerius. Išvalo šiukšliadėžes, jas išdezinfekuoja;

5.4. sutvarko darbo inventorių ir sandėliuoja jį nustatytoje pagalbinėje patalpoje;

5.5. tvarko ir prižiūri laisvalaikio salės patalpose esančią šarvojimo salę;

5.6. baigęs darbą, užrakina kabinetų duris, uždaro langus, išjungia elektrą, patikrina, ar nėra paliktų įjungtų elektros prietaisų;

5.7. prižiūri laisvalaikio salei priklausančią teritoriją: pjauna žolynus, tvarko takus, prižiūri gėlynus, surenka šiukšles;

5.8. žiemos metu nuo takų nuvalo sniegą, pabarsto smėliu;

5.9. vykdo kitus nenuolatinio pobūdžio Seniūno, vyriausiojo specialisto pavedimus ir įpareigojimus, savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. švarą ir sanitarinę tvarką paskirtose prižiūrėti patalpose;

6.2. teisingą darbo laiko naudojimą;

6.3. saugos darbe, priešgaisrinės saugos, elektros saugos reikalavimų vykdymą;

6.4. įgaliotų asmenų teisėtų nurodymų vykdymą.

6.5. savo funkcijų netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)